**Zmluva o zabezpečení automatizovanej online komunikácie**

uzatvorená v súlade s § 269 zákona č. 513/1991 Zb., Obchodný zákonník v znení neskorších predpisov (ďalej len „**Zmluva**“)

medzi zmluvnými stranami:

Obchodné meno: Všeobecná zdravotná poisťovňa, a.s.

Sídlo: Panónska cesta 2, Bratislava - mestská časť Petržalka 851 04

V mene ktorej koná: Ing. [Richard Strapko](http://www.orsr.sk/hladaj_osoba.asp?PR=Strapko&MENO=Richard&SID=0&T=f0&R=1), predseda predstavenstva

Ing. [Ľubomír Kováčik](http://www.orsr.sk/hladaj_osoba.asp?PR=Kov%E1%E8ik&MENO=%BCubom%EDr&SID=0&T=f0&R=1), člen predstavenstva

IČO: 35 937 874

IČ DPH: [SK2022027040](http://ec.europa.eu/taxation_customs/vies/viesquer.do?ms=SK&iso=SK&vat=2022027040)

Bankové spojenie: Štátna pokladnica

IBAN: SK47 8180 0000 0070 0018 2424

Spoločnosť zapísaná v OR Okresného súdu Bratislava I , Oddiel: Sa , vložka č.: 3602/B

Osoba oprávnená konať vo veciach zmluvy:...................................(meno,priezvisko,e-mail,tel.)

(ďalej len „**Objednávateľ**“)

a

Obchodné meno:

Sídlo:

V mene ktorej konajú:

IČO:

DIČ:

IČ DPH:

Bankové spojenie: .

IBAN:

Spoločnosť zapísaná v OR Okresného súdu .......... , Oddiel: ......... , vložka č.: ..............

Osoba oprávnená konať vo veciach zmluvy: ...................................(meno,priezvisko,e-mail,tel.)

(ďalej len „**Poskytovateľ**“)

(Objednávateľ a Poskytovateľ spolu ďalej ako “Zmluvné strany“)

Zmluvné strany vyhlasujú, že túto zmluvu uzatvárajú na základe výsledku verejného obstarávania, podľa zákona č. 343/2016 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

# Predmet Zmluvy

* 1. Predmetom tejto Zmluvy je záväzok Poskytovateľa:
     1. dodať  software pre Objednávateľa, uviesť software do rutinnej bezchybnej prevádzky,
     2. prispôsobiť software,
     3. sprístupniť potrebnú infraštruktúru a zabezpečiť dostupnosť software
     4. zabezpečiť opravu vád software.

v rozsahu definovanom zmluvou a prílohou č. 1 (ďalej len „predmet zmluvy“).

* 1. Pre účely tejto zmluvy rozumieme software - systém automatizovanej online komunikácie, ktorý je umiestnený na vlastných alebo prenajatých serveroch Poskytovateľa (ďalej len „software“). Poskytovateľ sa zaväzuje najneskôr v deň podpisu zmluvy dodať podrobný podložkový cenník predmetu zmluvy podľa špecifikácie a množstva uvedeného v prílohe č. 2, s uvedením ceny v eur za mernú jednotku bez DPH, sadzbu DPH, ceny za mernú jednotku s DPH a ceny celkom za celkové množstvo bez DPH a ceny celkom za celkové množstvo s DPH.
  2. Objednávateľ sa zaväzuje za poskytnutú službu - predmet zmluvy zaplatiť Poskytovateľovi dojednanú cenu podľa článku 7. tejto Zmluvy.

# Postupnosť nasadenia software

* 1. Objednávateľ môže kedykoľvek počas platnosti tejto Zmluvy požiadať o plnenie predmetu zmluvy podľa čl. 1 bodu 1.1.1. zmluvy, a to formou objednávky. Objednávka sa zasiela emailom osobe oprávnenej konať vo veciach zmluvy za Poskytovateľa.
  2. Poskytovateľ sprístupní Objednávateľovi software v prostredí Poskytovateľa najneskôr do 2 dní odo dňa doručenia objednávky od Objednávateľa. Objednávateľ vykoná testovanie software. Objednávateľ má 1 pracovný deň na vykonanie testovania. Ak Objednávateľ skonštatuje, že software nespĺňa požadované vlastnosti v zmysle Prílohy č. 1 Zmluvy, oznámi bez zbytočného odkladu Poskytovateľovi, že software má vady. Poskytovateľ je povinný v lehote 2 pracovných dní od oznámenia vád na svoje náklady predmetné vady odstrániť. Oznámenie vád bude realizované formou e-mailu na osoby oprávnené konať vo veciach zmluvy zmluvných strán.
  3. Poskytovateľ najneskôr do 5 dni odo dňa doručenia objednávky od Objednávateľa poskytne Objednávateľovi skript, ktorý Objednávateľ následne aplikuje na portáli Objednávateľa.
  4. Objednávateľ a Poskytovateľ funkčnosť skriptu a funkčnosť software potvrdí písomným preberacím protokolom v zmysle prílohy č. 4 Zmluvy. Preberací protokol sú oprávnene podpísať osoby konajúce vo veciach zmluvy za zmluvné strany. Na základe preberacieho protokolu bude poskytovateľ oprávnený vystaviť Objednávateľovi faktúru.
  5. Poskytovateľ sa zaväzuje, ku dňu podpisu protokolu v zmysle čl. 2 bod 2.4 sprístupniť Objednávateľovi administračné rozhranie software a zaškoliť ho na jeho používanie.

# Prispôsobenie software

* 1. Objednávateľ môže kedykoľvek počas platnosti tejto Zmluvy požiadať o plnenie predmetu zmluvy podľa čl. 1 bodu 1.1.2. zmluvy - prispôsobenie software objednávateľa (ďalej len „prispôsobenie SW“), a to formou objednávky na prispôsobenie SW. Objednávka na prispôsobenie SW sa zasiela emailom osobe oprávnenej konať vo veciach zmluvy za Poskytovateľa.
  2. V prípade vystavenia objednávky na prispôsobenie SW je poskytovateľ povinný realizovať prispôsobenie SW podľa požiadaviek Objednávateľa.
  3. Preberacie testy budú vykonané v prostredí Poskytovateľa. Poskytovateľ vo svojom prostredí Objednávateľovi sprístupní software a ten vykoná testovanie software. Ak sa pri preberacom teste vyskytnú vady, po odstránení týchto vád sa vykoná opakovaný preberací test. Ak sa pri preberacom teste nevyskytnú vady, bude sa považovať objednané prispôsobenie SW pripravené na odovzdanie Objednávateľovi. Následne Poskytovateľ nasadí prispôsobenie SW do produkčného prostredia a zmluvné strany vystavia preberací protokol v zmysle prílohy č. 4 Zmluvy o prevzatí prispôsobenia SW do prevádzky. Preberací protokol podpíšu osoby oprávnené konať vo veciach zmluvy zmluvných strán. Na základe protokolu o prevzatí zmeny SW do prevádzky bude poskytovateľ oprávnený vystaviť Objednávateľovi faktúru.

# Sprístupnenie infraštruktúry a zabezpečenie dostupnosti software

* 1. Objednávateľ môže kedykoľvek počas platnosti tejto Zmluvy požiadať o plnenie predmetu zmluvy podľa čl. 1 bodu 1.1.3. zmluvy – sprístupniť infraštruktúru a zabezpečiť dostupnosť software, a to formou objednávky. Objednávka sa zasiela emailom osobe oprávnenej konať vo veciach zmluvy za Poskytovateľa.
  2. V prípade vystavenia objednávky podľa tohto článku zmluvy:
     1. Poskytovateľ sa zaväzuje zaistiť minimálne 99 % dostupnosť software. Dostupnosť sa vypočíta z celkového počtu hodín v mesiaci, poníženej o počet hodín v mesiaci nefunkčnosti software. Do úrovni dostupnosti sa nezapočítavajú výpadky systému zapríčinené vadami technických zariadení tretích strán, dohodnuté odstávky a aktualizácie software. Prvým dňom je deň nasledujúci po dni podpisu preberacieho protokolu v zmysle čl. 2 bod 2.4 zmluvy.
     2. Poskytovateľ sa zaväzuje sprístupniť Objednávateľovi všetku potrebnú infraštruktúru nevyhnutnú na zabezpečenie plynulého fungovania software podľa parametrov definovaných v tejto zmluve a v Prílohe č. 1. Za sprístupnenú infraštruktúru je plne zodpovedný Poskytovateľ.
     3. Poskytovateľ sa zaväzuje zaistiť potrebnú správu, údržbu a potrebné aktualizácie software.
  3. Objednávateľ a Poskytovateľ objednané plnenie predmetu zmluvy podľa čl. 1 bod 1.1.3. potvrdia písomným preberacím protokolom v zmysle prílohy č. 4 Zmluvy. Preberací protokol sú oprávnene podpísať osoby konajúce vo veciach zmluvy za zmluvné strany. Na základe preberacieho protokolu bude poskytovateľ oprávnený vystaviť Objednávateľovi faktúru.

# Oprava vád software

* 1. Objednávateľ môže kedykoľvek počas platnosti tejto Zmluvy požiadať o plnenie predmetu zmluvy podľa čl. 1 bodu 1.1.4. zmluvy – oprava vád software, a to formou objednávky. Objednávka sa zasiela emailom osobe oprávnenej konať vo veciach zmluvy za Poskytovateľa.
  2. V prípade vystavenia objednávky podľa tohto článku zmluvy:
     1. Poskytovateľ zodpovedá za vady, ktoré má software v čase od jeho odovzdania Objednávateľovi podľa čl. 2 bodu 2.4 a čl. 3 bodu 3.3. Zmluvy do ukončenia tejto Zmluvy. Vzniknuté vady software je Poskytovateľ povinný odstrániť bezodplatne. Poskytovateľ sa zaväzuje Objednávateľovi vykonať nápravu vád software, ktoré boli nahlásené na e-mailovú adresu osoby oprávnenej konať vo veciach zmluvy Poskytovateľa nasledovným spôsobom:
     2. V prípade ak Objednávateľ objaví vadu, alebo mu bude oznámená vada, bezodkladne túto vadu nahlási osobe oprávnenej konať vo veciach zmluvy za Poskytovateľa v pracovných dňoch od 7:00 do 18:00.
     3. Poskytovateľ zabezpečí nápravu takto ohlásenej vady najneskôr do 2 hodín od nahlásenia.
     4. V prípade ak nastane obzvlášť komplikovaná vada, ktorá sa do 2 hodín nepodarí odstrániť, Poskytovateľ je povinný bezodkladne túto skutočnosť oznámiť Objednávateľovi, a danú vadu odstrániť do 48 hodín od nahlásenia takejto vady.
     5. Vadou pre účely tejto zmluvy sa rozumie: chybná činnosť software, činnosť software v rozpore s požiadavkami objednávateľa podľa tejto zmluvy alebo jej príloh, všetky dôvody pre ktoré software nefunguje a všetky dôvody pre ktoré software nefunguje správne.
  3. Objednávateľ a Poskytovateľ objednané plnenie predmetu zmluvy podľa čl. 1 bod 1.1.4. potvrdia písomným preberacím protokolom v zmysle prílohy č. 4 Zmluvy. Preberací protokol sú oprávnene podpísať osoby konajúce vo veciach zmluvy za zmluvné strany. Na základe preberacieho protokolu bude poskytovateľ oprávnený vystaviť Objednávateľovi faktúru.

# Povinnosti a  práva Objednávateľa

* 1. Objednávateľ sa zaväzuje za predmet zmluvy zaplatiť Poskytovateľovi dojednanú cenu.
  2. Objednávateľ sa zaväzuje poskytnúť Poskytovateľovi všetku potrebnú súčinnosť na splnenie požiadaviek v zmysle predmetu tejto zmluvy.
  3. Objednávateľ je oprávnený odmietnuť prevzatie software výlučne v prípade, ak software nemá dohodnuté vlastnosti, resp. ak software nespĺňa požiadavky uvedené v prílohe č. 1 alebo ak Poskytovateľ neodstránil vady software oznámené objednávateľom Poskytovateľovi v zmysle bodu čl. 2 a bod 2.2 a čl. 3 bodu 3.3. Zmluvy. Objednávateľ a Poskytovateľ sa dohodli, že Poskytovateľ nemá v takomto prípade právo na dohodnutú cenu za predmet zmluvy a nemá právo na náhradu akejkoľvek škody.

**Právo k používaniu software**

* 1. Poskytovateľ sa zaväzuje zabezpečiť súhlasy a vysporiadať nároky autorov, ktoré Poskytovateľ použije na účely plnenia tejto zmluvy tak, aby ich používanie v súlade s touto zmluvou neodporovalo príslušným platným právnym predpisom.
  2. Poskytovateľ prehlasuje, že je vykonávateľom autorských práv k software a k zmenám úpravám a prispôsobeniam software t.j. (spolu pre účely tohto článku zmluvy ďalej len „diela“), a ako vykonávateľ autorských práv k dielam, týmto udeľuje Objednávateľovi:
     1. Súhlas na každé v tomto čase známe spôsoby použitie diel, najmä ale nielen na vyhotovenie rozmnoženín diel, a to v tlačenej či elektronickej podobe, verejné rozširovanie originálov diel alebo rozmnoženín, a to v tlačenej alebo elektronickej podobe, verejný prenos, spracovanie diel, verejné vystavenie diel, nakladanie s dielami ako s celkom a ich jednotlivými časťami, na prispôsobovanie diel, modifikáciu diel upravovanie diel, začleňovanie diel ako celku alebo ich jednotlivých častí do iných diel, distribuovanie diel atď, a to ako objednávateľom osobne, tak aj osobami ním poverenými.
     2. licenciu na dobu neurčitú vo vecne neobmedzenom rozsahu platnú na území Slovenskej republiky, pričom odmena za licenciu je už zahrnutá v odmene za jednotlivé plnenia predmetu zmluvy,
     3. výhradnú licenciu, pričom sa zaväzuje, že nesmie udeliť licenciu na spôsob použitia diel tretej osobe a sám je povinný sa zdržať použitia diel spôsobom, na ktorý udelil objednávateľovi výhradnú licenciu,
     4. súhlas, že objednávateľ je oprávnený udeliť tretej osobe súhlas na použitie diel, t. j. udeliť sublicenciu v rozsahu udelenej licencie,
     5. súhlas, že takto udelené sublicencie s písomným súhlasom objednávateľa môžu ďalej tretie subjekty, ktorým boli udelené ďalej prevádzať na ďalšie subjekty v rovnakom rozsahu,
     6. súhlas, že objednávateľ je ďalej oprávnený postúpiť licenciu zmluvou na tretie osoby, pričom nevyžaduje, aby ho objednávateľ o postúpení licencie na tretie osoby a osobe postupníka informoval
  3. Poskytovateľ vyhlasuje, že poskytnutím služieb v zmysle predmetu zmluvy neporušuje a neporuší autorské práva iných osôb a je oprávnený s prípadnými autorskými právami nakladať.
  4. V prípade, že akákoľvek tretia osoba, vrátane zamestnancov Poskytovateľa a/alebo subdodávateľov, bude mať akýkoľvek nárok voči Objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým Poskytovateľom podľa tejto zmluvy, Poskytovateľ sa zaväzuje bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Poskytovateľom, subdodávateľom alebo tretími osobami pre Objednávateľa, alebo upraviť jednotlivé plnenie dodané, poskytnuté, vykonané a/alebo vytvorené Poskytovateľom, subdodávateľom alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie dodané, poskytnuté, vykonané a/alebo vytvorené Poskytovateľom, subdodávateľom alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto zmluve, a ak ich niet, tak v súlade s týmito podmienkami; a poskytnúť Objednávateľovi akúkoľvek a všetku účinnú pomoc, uhradiť akékoľvek všetky náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby; a nahradiť Objednávateľovi akúkoľvek škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.
  5. Objednávateľ sa zaväzuje o každom nároku vznesenom osobou v zmysle bodu 7.4. tohto článku Zmluvy bez zbytočného odkladu informovať Poskytovateľa a že bude v súvislosti s takým nárokom postupovať podľa primeraných pokynov Poskytovateľa tak, aby sa predišlo vzniku a prípadne zvýšeniu škôd, že nevykoná smerom k takej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a Poskytovateľovi vystaví a bude po potrebnú dobu udržiavať v platnosti prevoditeľnú plnú moc potrebnú na to, aby sa Poskytovateľ mohol za Objednávateľa účinne takému nároku brániť a s takou treťou osobou o urovnaní sporu konať, a aj inak postupovať tak, ako je to potrebné v záujme ochrany práv oboch zmluvných strán.
  6. Ustanovenia tohto článku zotrvajú v platnosti a účinnosti aj po zániku zmluvy, a to bez časového obmedzenia.

# **Cena a platobné podmienky**

* 1. Cena predmetu Zmluvy je stanovená dohodou zmluvných strán, v slovenskej mene, podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa tento zákon vykonáva v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).
  2. Celková cena Predmetu zmluvy je konečná a zahŕňa všetky náklady a výdavky Poskytovateľa, ktoré mu vzniknú v súvislosti s riadnym a včasným vykonávaním predmetu zmluvy. Zmluvné strany sa dohodli na rámci Zmluvy tj. na sume finančného limitu na poskytovanie predmetu Zmluvy, ktorý sa počas celej doby trvania zmluvy (............. mesiacov) nesmie presiahnuť:

Suma bez DPH ........................ eur

Suma 20% DPH ........................ eur

Suma spolu s 20% DPH ........................ eur (slovom: ........................ eur)

Jednotlivé plnenia podľa tejto zmluvy budú zmluvné strany realizovať na základe samostatných objednávok vystavených objednávateľom, zaslaných dodávateľovi. Objednávka bude vystavená v závislosti od podmienok, potrieb a strategických rozhodnutí objednávateľa. Objednávateľ nie je povinný vyčerpať celý predmet tejto zmluvy, t. j. nie je povinný si objednať všetky plnenia predmetu zmluvy. Je len na rozhodnutí objednávateľa koľko realizácií si na základe tejto zmluvy od objednávateľa objedná.

* 1. Cena za plnenie predmetu zmluvy podľa čl. 1 bod 1.1.1 Zmluvy bude fakturovaná na základe preberacieho protokolu v zmysle č. 2 bod 2.4.

Cena za plnenie predmetu zmluvy podľa čl. 1 bod 1.1.1 je:

Cena bez DPH ........................ eur

Sadzba 20% DPH ........................ eur

Cena spolu s 20% DPH ........................ eur (slovom: ....................... eur)

Poskytovateľ je oprávnený vystaviť a doručiť objednávateľovi faktúru za plnenie predmetu Zmluvy najneskôr do piateho pracovného dňa v mesiaci nasledujúceho po dni podpisu preberacieho protokolu v zmysle č. 2 bod 2.4. Preberací protokol je povinnou príhodou faktúry.

* 1. Cena jednotlivých plnení predmetu zmluvy podľa čl. 1 ods. 1.1.2 Zmluvy bude stanovená na základe objednávky objednávateľa, a to ako násobok potrebného počtu človeko-dní na vykonanie objednanej činnosti a ceny za jeden človeko-deň plnenia predmetu zmluvy.

Cena za jeden človeko-deň plnenia predmetu zmluvy podľa čl. 1 bod 1.1.2 Zmluvy je:

Cena bez DPH ......................... eur

Sadzba 20% DPH ......................... eur

Cena spolu s 20% DPH ......................... eur (slovom: ....................... eur)

Poskytovateľ je oprávnený vystaviť a doručiť objednávateľovi faktúru za plnenie predmetu Zmluvy najneskôr do piateho pracovného dňa v mesiaci nasledujúceho po dni podpisu preberacieho protokolu podľa bodu čl. 3 bodu 3.3 Zmluvy. Preberací protokol je povinnou príhodou faktúry.

* 1. Cena za plnenie predmetu zmluvy podľa čl. 1 bod 1.1.3 Zmluvy bude fakturovaná na základe preberacieho protokolu v zmysle č. 4 bod 4.3.

Cena za jeden mesiac plnenia predmetu zmluvy podľa čl. 1 bod 1.1.3 je:

Cena bez DPH ........................ eur

Sadzba 20% DPH ........................ eur

Cena spolu s 20% DPH ........................ eur (slovom: ....................... eur)

Poskytovateľ je oprávnený vystaviť a doručiť objednávateľovi faktúru za plnenie predmetu Zmluvy najneskôr do piateho pracovného dňa v mesiaci nasledujúceho po dni podpisu preberacieho protokolu v zmysle čl. 4 bod 4.3. Preberací protokol je povinnou príhodou faktúry.

* 1. Cena za plnenie predmetu zmluvy podľa čl. 1 bod 1.1.4 Zmluvy bude fakturovaná na základe preberacieho protokolu v zmysle čl. 5 bod 5.3.

Cena za jeden mesiac plnenia predmetu zmluvy podľa čl. 1 bod 1.1.4 je:

Cena bez DPH ........................ eur

Sadzba 20% DPH ........................ eur

Cena spolu s 20% DPH ........................ eur (slovom: ....................... eur)

Poskytovateľ je oprávnený vystaviť a doručiť objednávateľovi faktúru za plnenie predmetu Zmluvy najneskôr do piateho pracovného dňa v mesiaci nasledujúceho po dni podpisu preberacieho protokolu v zmysle č. 5 bod 5.3. Preberací protokol je povinnou príhodou faktúry.

* 1. Zaplatením ceny za predmet plnenia prechádza na objednávateľa vlastnícke a užívacie právo k predmetu plnenia.
  2. Maximálny finančný objem plnení za predmet Zmluvy počas doby jej trvania nesmie prekročiť finančný limit podľa bodu 8.2 tohto článku Zmluvy a vypočíta sa ako súčet cien jednotlivých faktúr.
  3. DPH sa bude účtovať podľa všeobecne záväzných právnych predpisov platných v čase zdaniteľného plnenia. Na zmenu sadzby výšky DPH sa nevyžaduje úprava formou dodatku k Zmluve.
  4. Úhrada bude realizovaná formou bezhotovostného platobného styku bez poskytnutia zálohovej platby. Splatnosť faktúr je 30 dní odo dňa ich doručenia objednávateľovi. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu poskytovateľa. Pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, ako deň splatnosti peňažného záväzku sa bude považovať za rovnako dohodnutých cenových a platobných podmienok nasledujúci prvý pracovný deň.
  5. Poskytovateľom vystavená faktúra, ako daňový doklad, musí byť vyhotovená podľa zákona č. 222/2004 Z. z. o dani z pridanej hodnoty v znení neskorších predpisov.
  6. V prípade, ak faktúra nebude obsahovať všetky náležitosti daňového dokladu určené všeobecne záväzným právnym predpisom alebo touto Zmluvou, je objednávateľ oprávnený ju vrátiť poskytovateľovi, s uvedením chýbajúcich, resp. nesprávnych údajov, do dátumu splatnosti s tým, že prestane plynúť lehota splatnosti faktúry. Poskytovateľ je povinný vystaviť opravenú resp. doplnenú faktúru. V tomto prípade nová lehota splatnosti začína plynúť odo dňa doručenia opravenej, resp. doplnenej faktúry objednávateľovi.
  7. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň voči objednávateľovi v zmysle § 69b zákona č. 222/2004 Z. z. o dani z pridanej hodnoty v znení neskorších predpisov, vrátane trov konania, ktoré mu vznikli v konaní s príslušným daňovým úradom a pohľadávky vzniknuté z dôvodu dlžného poistného na zdravotné poistenie.
  8. V prípade, ak sa po uzatvorení tejto Zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto Zmluve a poskytovateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto Zmluvy je viac ako 5 % v neprospech ceny podľa tejto Zmluvy, zaväzuje sa poskytovateľ poskytnúť objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Zmluvy a nižšou cenou.

# Doba platnosti zmluvy, doručovanie písomností a ochrana dôverných informácií

* 1. Táto Zmluva sa uzatvára na dobu určitú na dobu ................ mesiacov odo dňa účinnosti tejto zmluvy alebo do vyčerpania finančného limitu podľa čl. 8 bod 8.2. tejto zmluvy, podľa toho, ktorá zo skutočností nastane skôr.
  2. Skončením platnosti tejto zmluvy zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, nárok objednávateľa na bezplatné odstránenie zistených vád, a nie je dotknutá platnosť ustanovení zmluvy týkajúca sa trvania licencie, ochrany dôverných informácií a zodpovednosti za vady plnenia, ktoré platia aj po skončení tejto zmluvy.
  3. Zmluva zaniká:
     1. uplynutím dohodnutej doby trvania zmluvy alebo vyčerpaním finančného limitu podľa čl.8 bod 8.2 zmluvy;
     2. písomnou dohodou Zmluvných strán;
     3. okamžitým odstúpením od Zmluvy ktoroukoľvek zo Zmluvných strán, ak druhá Zmluvná strana poruší svoje povinnosti podľa tejto Zmluvy podstatným spôsobom. Pod podstatným porušením tejto Zmluvy Zmluvné strany rozumejú v prípade Poskytovateľa – omeškanie s plnením predmetu zmluvy o viac ako 7 pracovných dní, v prípade Objednávateľa – omeškanie s úhradou ceny za poskytovanie predmetu zmluvy v trvaní dlhšom ako 45 dní.
        1. Objednávateľ je oprávnený odstúpiť od zmluvy aj v prípade, ak sa Poskytovateľ stane dlžníkom poistného na zdravotné poistenie, ktoré je povinný platiť Objednávateľovi. V tomto prípade zmluva zaniká dňom doručenia oznámenia o odstúpení od zmluvy Poskytovateľovi.
        2. Objednávateľ je oprávnený od zmluvy odstúpiť, ak Poskytovateľovi bol uložený jeden, alebo viacero trestov, uvedených v § 10 zák. č. 91/2016 Z.z. o trestnej zodpovednosti právnických osôb.
        3. Objednávateľ je oprávnený odstúpiť od zmluvy v prípadoch uvedených v tejto Zmluve
        4. Objednávateľ je oprávnený odstúpiť od zmluvy aj bez uvedenia dôvodu.
  4. Odstúpením od tejto Zmluvy nezanikajú Zmluvným stranám vzájomné práva a povinnosti týkajúce sa vzájomného plnenia do dňa odstúpenia od Zmluvy, ako aj nároky z prípadných zmluvných pokút a ostatných sankcií a nárok na náhradu škody vzniknutej porušením tejto Zmluvy.
  5. Právne účinky odstúpenia od zmluvy nastávajú dňom doručenia písomného oznámenia o odstúpení druhej zmluvnej strane. Odstúpenie od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
  6. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh.
  7. Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom.
  8. Písomnosti doručované poštou a kuriérskou službou sa doručujú na adresu sídla zmluvných strán, uvedenú záhlaví tejto zmluvy.
  9. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na e-mailovú adresu druhej zmluvnej strany.
  10. Na doručovanie písomností týkajúcich sa vzniku, zmeny alebo zániku zmluvy, akéhokoľvek porušenia zmluvy, na doručovanie faktúr alebo účtovných dokladov (vrátane ich príloh) sa nepoužije e-mail.
  11. Zmluvné strany berú na vedomie, že všetky informácie o obchodoch, know-how a ďalších záležitostiach, ktoré získali alebo získajú v súvislosti s plnením tejto zmluvy, a ktoré nie sú verejne dostupné a známe, sú predmetom obchodného tajomstva a predmetom ochrany dát (ďalej len "Dôverné informácie"). Za Dôverné informácie sa tiež považujú
      1. iné informácie označené ako obchodné tajomstvo objednávateľom, alebo Poskytovateľom;
      2. informácie o účtovných a obchodných transakciách zmluvných strán.
  12. Zmluvné strany alebo osoby, ktorým boli Dôverné informácie poskytnuté v súlade s touto zmluvou, sú povinné utajovať Dôverné informácie a bez predchádzajúceho písomného súhlasu druhej strany ich nesmú poskytnúť tretím osobám. Žiadna informácia alebo dokument či iný nosič dát, ktoré strana identifikovala písomne alebo inak ako dôverné alebo z ich podstaty vyplýva, že obsahujú akékoľvek Dôverné informácie, nesmú byť poskytnuté ani sprístupnené tretej osobe, kopírované alebo inak šírené bez predchádzajúceho písomného súhlasu druhej strany. Každá zo zmluvných strán sa zaväzuje chrániť Dôverné informácie pred nedovoleným prístupom, bude zaobchádzať s týmito Dôvernými informáciami ako s vlastnými údajmi podobného charakteru a v žiadnom prípade neporuší pravidlá obozretného správania. Zmluvné strany sa zároveň zaväzujú prijať také opatrenia, aby nedošlo k  strate Dôverných informácií. Povinnosť strán zachovávať mlčanlivosť o Dôverných informáciách trvá i po skončení tejto zmluvy.
  13. Informácie, ktoré zmluvné strany nemusia udržiavať v tajnosti zahŕňajú predovšetkým akúkoľvek informáciu či dokument, o ktorých môže zmluvná strana poskytnúť dôkaz, že:
      1. je alebo bol/a všeobecne známy/a, alebo
      2. bol nezávisle vyvinutý jednou zmluvnou stranou bez použitia dôverných informácií  
         druhej zmluvnej strany, alebo
      3. boli získané zmluvnou stranou od tretej strany v zhode so zákonom bez povinnosti dodržiavať zásady dôvernosti, alebo
      4. boli zmluvnej strane známe už skôr bez povinností dodržiavať ich dôvernosť, alebo
      5. ich odtajnenie je nutné v dôsledku zákona alebo rozhodnutia orgánu štátnej moci.
  14. Porušením povinnosti mlčanlivosti nie je poskytnutie Dôverných informácií jednou zmluvnou stranou bez predchádzajúceho súhlasu druhej zmluvnej strany:
      1. svojim zamestnancom (resp. externým spolupracovníkom) povereným úlohami, z ktorých vyplýva nevyhnutnosť oboznamovať sa s Dôvernými informáciami, a to v rozsahu nevyhnutnom pre plnenie ich úloh;
      2. svojim audítorom, právnym poradcom, účtovníkom a obdobným externým konzultantom, zaviazaným povinnosťou dodržiavať mlčanlivosť.
  15. V súlade s príslušnými ustanoveniami Obchodného zákonníka sa Poskytovateľ zaväzuje, že Dôverné informácie, ktoré mu boli zverené Objednávateľom nesprístupní tretím osobám bez jeho písomného súhlasu, alebo tieto informácie nepoužije pre iné účely ako pre plnenie podmienok z tejto zmluvy, vrátane dodržania ustanovení, týkajúcich sa uloženia a likvidácie dát.

# Osobitné ustanovenia

* 1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
  2. Každá zmluvná strana sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či už peňažnú alebo inú, v súvislosti s dojednávaním, uzatváraním alebo plnením tejto zmluvy.
  3. Každá zmluvná strana sa zaväzuje bezodkladne informovať druhú zmluvnú stranu, pokiaľ si bude vedomá alebo bude mať konkrétne podozrenie na korupciu pri dojednávaní, uzatváraní alebo pri plnení tejto zmluvy.
  4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom zmluvy, môže zmluvná strana od tejto zmluvy odstúpiť.
  5. Na základe tejto zmluvy nebudú spracúvané osobné údaje a Poskytovateľ nebude mať prístup do informačných systémov Objednávateľa. Poskytovateľ sa zaväzuje, že v prípade náhodného kontaktu s osobnými údajmi fyzických osôb bude postupovať v súlade s Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov a zákonom č. 18/2018 Z. z. o ochrane osobných údajov a ďalšími všeobecne záväznými právnymi predpismi.
  6. Poskytovateľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu Objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.
  7. Poskytovateľ je oprávnený plniť predmet tejto zmluvy aj prostredníctvom subdodávateľov, ktorí musia spĺňať podmienky pre plnenie predmetu zmluvy, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu zmluvy prostredníctvom subdodávateľov zodpovedá Poskytovateľ Objednávateľovi tak, ako keby plnil predmet zmluvy sám. Objednávateľ je oprávnený od tejto zmluvy odstúpiť, ak zistí, že Poskytovateľ zabezpečuje plnenie predmetu tejto zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok Objednávateľa na náhradu škody z tohto dôvodu vzniknutej. Zoznam subdodávateľov je uvedený v Prílohe č. 3 tejto zmluvy.
  8. V prípade, že niektorý zo subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu tejto zmluvy, resp. sa zmení niektorý zo subdodávateľov počas plnenia tejto zmluvy, alebo sa zmenia údaje, týkajúce sa konkrétneho subdodávateľa, musí byť táto zmena odsúhlasená zmluvnými stranami formou písomného dodatku k tejto zmluve. O každej zmene je Poskytovateľ povinný bezodkladne - najneskôr do 7 kalendárnych dní - písomne informovať Objednávateľa, pričom je povinný zároveň predložiť Objednávateľovi čestné prehlásenie, že subdodávateľ, ktorého sa zmena týka, spĺňa podmienky pre plnenie predmetu tejto zmluvy. Ak Poskytovateľ tento záväzok nedodrží, považuje sa to za závažné porušenie zmluvných podmienok a Poskytovateľ je povinný zaplatiť Objednávateľovi zmluvnú pokutu vo výške 20% z ceny za predmet zmluvy podľa čl. 8 bod 8.2. bez DPH. Objednávateľ je oprávnený zmluvnú pokutu započítať a z tohto dôvodu krátiť dohodnutú odmenu za služby (vyplatiť Poskytovateľovi dohodnutú odmenu za služby zníženú o 20%). Objednávateľ je oprávnený dohodnutú zmluvnú pokutu vo výške 20% vyúčtovať Poskytovateľovi aj po odovzdaní služieb, ak dodatočne zistí, že Poskytovateľ porušil záväzok podľa tohto bodu.
  9. Zmluvné strany sa dohodli, že v prípade skončenia zmluvy je Poskytovateľ povinný zálohovať všetky dáta. Za dáta sa považuje software vrátane všetkých jeho prispôsobení a všetok jeho obsah (content). Zálohované dáta je následne povinný odovzdať Objednávateľovi najneskôr mesiac pred koncom doby trvania zmluvy v čase a spôsobe určenom podľa požiadaviek Objednávateľa.
  10. Zmluvné strany sa dohodli, že v prípade požiadavky Objednávateľa na presun software do prostredia Objednávateľa je Poskytovateľ povinný zálohovať všetky dáta. Za dáta sa považuje software vrátane všetkých jeho prispôsobení a všetok jeho obsah (content). Zálohované dáta je následne povinný odovzdať Objednávateľovi v čase a spôsobe ním určenom.

# Sankcie

* 1. V prípade porušenia povinností vyplývajúcich z tejto zmluvy zodpovedá Poskytovateľ v plnom rozsahu za škodu z tohto dôvodu vzniknutú Objednávateľovi alebo jeho klientom.
  2. V prípade omeškania Poskytovateľa s vykonaním ktorejkoľvek časti predmetu zmluvy je Poskytovateľ povinný zaplatiť Objednávateľovi zmluvnú pokutu vo výške 200 eur za každý deň omeškania.
  3. V prípade nezabezpečenia garantovanej úrovne dostupnosti služby v zmysle čl. 4 bod 4.2.1. je Poskytovateľ povinný zaplatiť Objednávateľovi zmluvnú pokutu vo výške 10 eur za každú ďalšiu začatú hodinu nedostupnosti.
  4. V prípade porušenia povinnosti Poskytovateľa podľa čl. 9 bod 10.9a 10.10. je Poskytovateľ povinný zaplatiť Objednávateľovi zmluvnú pokutu vo výške 5000 eur za každé jednotlivé porušenie.
  5. V prípade porušenia povinnosti Poskytovateľa utajovať dôverné informácie podľa článku 9 tejto zmluvy je Poskytovateľ povinný zaplatiť Objednávateľovi zmluvnú pokutu vo výške 1000 eur za každý jednotlivý prípad porušenia mlčanlivosti.
  6. Uplatnením nároku na zaplatenie zmluvnej pokuty, alebo zaplatením zmluvnej pokuty, nie je dotknuté právo na náhradu škody v plnej výške.
  7. V prípade omeškania Objednávateľa s úhradou fakturovanej ceny je Poskytovateľ oprávnený požadovať od Objednávateľa zaplatenie úroku z omeškania vo výške podľa Obchodného zákonníka.
  8. Objednávateľ má právo na náhradu škody, ktorá jej preukázateľne vznikla nesplnením vlastnej daňovej povinnosti Poskytovateľom, platiteľom DPH, v zmysle § 78 zákona č. 222/2004 Z.z. o dani z pridanej hodnoty v znení neskorších predpisov a následne uplatnením ručenia za daň voči Objednávateľovi v zmysle § 69b tohto zákona. Objednávateľ má zároveň právo uplatniť u Poskytovateľa i trovy konania, ktoré jej vzniknú v konaní podľa § 69b zákona č. 222/2004 Z. z. s príslušným daňovým úradom.
  9. Objednávateľ je oprávnený jednostranne započítať svoje pohľadávky, ktoré mu vznikli voči Poskytovateľovi z dôvodu ručenia podľa § 69b zákona č. 222/2004 Z.z. o dani z pridanej hodnoty v znení neskorších predpisov a z dôvodu dlžného poistného na zdravotné poistenie. Objednávateľ má právo na náhradu škody vzniknutej z povinnosti podať dodatočné daňové priznanie k dani z pridanej hodnoty a dodatočného kontrolného výkazu k dani z pridanej hodnoty, ktorá preukázateľne vznikla oneskoreným doručením faktúry vystavenej za služby, pri ktorých príjemca platí daň podľa § 69 ods. 3 zákona alebo č. 222/2004 Z. z. o dani z pridanej hodnoty v znení neskorších predpisov (t. j. po 18. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade riadnej faktúry, resp. po 20. dni nasledujúceho mesiaca po mesiaci, v ktorom bolo uskutočnené zdaniteľné plnenie, ktoré je predmetom fakturácie v prípade opravnej faktúry).

# Záverečné ustanovenia

* 1. Táto zmluva nadobúda platnosť dňom jej podpísania zástupcami obidvoch zmluvných strán a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
  2. Akékoľvek zmeny Zmluvy je možné vykonať výlučne na základe písomnej dohody Zmluvných strán formou písomných dodatkov podpísaných oboma Zmluvnými stranami.
  3. Ak niektoré z ustanovení tejto zmluvy je, alebo sa stane neplatným či neúčinným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.
  4. Vo veciach nešpecifikovaných v tejto sa že záväzkový vzťah založený touto zmluvou sa spravuje Obchodným zákonníkom. a ustanoveniami príslušných právnych predpisov.
  5. Rozhodným právom pre túto zmluvu je slovenský právny poriadok. Písomnosti a komunikácia medzi zmluvnými stranami týkajúca sa tejto zmluvy bude prebiehať v slovenskom jazyku, vrátane vystavovania účtovných dokladov a ich príloh.
  6. Zmluvné strany prehlasujú, že obsah tejto Zmluvy sa zhoduje so súhlasnými, slobodnými a vážnymi prejavmi ich skutočnej vôle a že zmluvu neuzavreli v tiesni ani za nápadne nevýhodných podmienok. Zmluvné strany si zmluvu prečítali, jej obsahu porozumeli a na znak súhlasu ju vlastnoručne podpísali.
  7. Táto Zmluva bola vyhotovená v štyroch (4) rovnopisoch, z ktorých každý má platnosť originálu, po dvoch (2) rovnopisoch pre Poskytovateľa v dvoch (2) rovnopisoch pre Objednávateľa.
  8. Neoddeliteľnou súčasťou Zmluvy sú nasledujúce prílohy:
     1. Príloha č. 1: Technická špecifikácia software;
     2. Príloha č. 2: Cenník predmetu zmluvy;
     3. Príloha č. 3: Zoznam subdodávateľov;
     4. Príloha č. 4: Preberací protokol.

|  |  |
| --- | --- |
| V .................. dňa .................................. | V Bratislave dňa .................................. |
| Za Poskytovateľa: | Za Objednávateľa: |
| .............................................................. | ...............................................................  Ing. Richard Strapko  predseda predstavenstva  Všeobecná zdravotná poisťovňa |
|  | ...............................................................  Ing. Ľubomír Kováčik  člen predstavenstva  Všeobecná zdravotná poisťovňa, a.s. |

Príloha č. 1

**1a) Technická špecifikácia riešenia software**

Platforma nástroja pre automatizovanú komunikáciu so systémom uzavretých otázok, pomocou ktorého bude možné vytvárať konverzácie podľa požiadavky objednávateľa. Dodaná platforma umožní objednávateľovi využitie na akékoľvek témy podľa potrieb a bez časového obmedzenia.

Požiadavky na základné parametre platformy nástroja pre automatizovanú komunikáciu:

* dokáže v reálnom čase, paralelne a vo veľkom objeme komunikovať s viacerými ľuďmi naraz,
* poskytne možnosť zberu údajov získaných z reakcií návštevníkov stránky objednávateľa,
* bude k dispozícii 24 hodín, 7 dní v týždni,
* administrátorské rozhranie, pomocou ktorého je možné vytvárať konverzácie (nebudú obmedzené počtom ani rozsahom obsahu),
* automatizáciu komunikácie s návštevníkmi „1:n“.

Spôsob komunikácie automatického komunikačného asistenta musí byť:

* atraktívny pre klientov, má za cieľ vtiahnuť návštevníkov stránky do konverzácie,
* prebiehať ľudskou rečou tak, aby jej porozumel bežný návštevník stránky,
* systémom uzavretých otázok a odpovedí s cieľom urýchliť konverzáciu návštevníkovi a zjednodušiť kladenie otázok,
* v mene pracovníkov objednávateľa.

Nástroj pre automatizovanú komunikáciu musí byť jednoducho nasaditeľný na webových stránkach objednávateľa a minimálnou súčinnosťou zo strany objednávateľa (rádovo maximálne v hodinách). Vyžaduje sa, aby nástroj podporoval nasadenie do cloudového prostredia. Automatizovaná komunikácia musí mať vhodnú vizuálnu formu, ktorá upúta návštevníkov stránky. Môže byť formou web-chatovacieho okna, príp. inou vhodnou formou, ktorá nevyžaduje zložité úpravy webovej stránky na strane objednávateľa.

**1b)** **Technická špecifikácia prostredia pre *„*Automatizovanú online komunikáciu***"*

1x statická verejná IP Adresa v MS Azure alebo ekvivalent

1x Aplikačný kontajner Azure Container Instances alebo ekvivalent (min. hodnoty):

* OS Type: Linux
* 2x CPU
* 8GB RAM

1x Aplikačný sieťový NGINX kontajner Azure container instances alebo ekvivalent (min. hodnoty):

* OS Type: Linux
* 2x CPU
* 4GB RAM

1x Azure Container registry alebo ekvivalent (min. hodnoty):

* SKU Type: Basic
* 10 GB Storage

1x Storage Account

* Performance / Access tier: Standard / Hot
* Replication: Read-access geo-redundant storage (RA-GRS)
* Account kind : BlobStorage

1x Azure Database for MySQL Server alebo ekvivalent (min. hodnoty):

* Performance configuration: General Purpose, 2 vCore(s), 100 GB

**1c) Prispôsobenie obsahu software**

|  |  |
| --- | --- |
| **Prispôsobenie obsahu na portáli objednávateľa\*** | **Max. počet človeko-dní** |
| Pravidelný report k štatistikám využívania | 17 |
| Úprava vizuálu „zbaleného | 1 |
| Rozšírenie komunikačného stromu o čerpanie benefitov | 10 |
| Rozšírenie komunikačného stromu o možnosti platieb mobilom | 7 |
| Vytvorenie nového komunikačného stromu podľa požiadaviek objednávateľa | 13 |
| Rozšírenie komunikačného stromu o aktiváciu aplikácie s možnosťou aktivácie cez biometriu | 6 |
| Rozšírenie štatistík o nové témy a reporty | 2 |
| Pridanie permanentného MENU | 1 |
| Konzultácie a prispôsobenia obsahu podľa požiadaviek objednávateľa | 28 |
| **spolu:** | **85** |

\*Objednávateľ si vyhradzuje právo na zmenu obsahu úpravy software v zmysle čl. 3 tejto Zmluvy pri dodržaní maximálneho počtu človeko-dní.

|  |  |  |  |  |  |  |
| --- | --- | --- | --- | --- | --- | --- |
| Predmet zmluvy | MJ | Počet | cena za MJ bez DPH | cena za MJ s DPH | cena celkom (za 12 mesiacov) bez DPH | cena celkom (za 12 mesiacov) s DPH |
| Plnenie predmetu zmluvy podľa čl. 1 bod 1.1.1. zmluvy | jednorazovo | 1 |  |  |  |  |
| Plnenie predmetu zmluvy podľa čl. 1 bod 1.1.2. zmluvy | MD | 85 |  |  |  |  |
| Plnenie predmetu zmluvy podľa čl. 1 bod 1.1.3. zmluvy | mesiac | 12 |  |  |  |  |
| Plnenie predmetu zmluvy podľa čl. 1 bod 1.1.4. zmluvy | mesiac | 12 |  |  |  |  |

Cenník predmetu zmluvy Príloha č. 2

Príloha č. 3

**Zoznam subdodávateľov**

Obchodné meno: ................................

Adresa sídla: ......................................................

I. \*Zabezpečenie predmetu zákazky **„**........................................................................................................**“** vyhlásenej podľa zákona o verejnom obstarávaní, vo veci ktorej je uzatvorená **Zmluva o zabezpečení automatizovanej online komunikácie**, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu zmluvy, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu zmluvy nebudeme plniť prostredníctvom subdodávateľov.

..............................

***(meno, priezvisko, podpis)***

V ......................... dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.

Príloha č. 4

**Preberací protokol**

Podpisom tohto preberacieho protokolu Objednávateľ potvrdzuje prevzatie nasledovného plnenia predmetu zmluvy v zmysle článku .......................... Zmluvy.

|  |  |  |
| --- | --- | --- |
| **p.č.** | **popis plnenia predmetu zmluvy** | **počet človeko-dní/cena plnenia predmetu zmluvy** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Poznámky a pripomienky:

Podpisom preberacieho protokolu vzniká Poskytovateľovi právo fakturovať cenu za predmet zmluvy v zmysle článku ................... Zmluvy.

V ................................... dňa ...................

|  |  |
| --- | --- |
| Za Poskytovateľa: | Za Objednávateľa: |
| .............................................................. | ............................................................... |
|  |  |